2 जुलाई को महाराष्ट्र सरकार में शामिल हुए थे; कल ही वित्त मंत्री बने थे
Maharashtra Cabinet Expansion Update; Ajit Pawar Finance Ministry, Bhujbal Gets Food and Civil Supplies महाराष्ट्र में NCP के 9 मंत्रियों को विभागों का बंटवारा कर दिया गया है। डिप्टी CM अजित पवार को वित्त और योजना विभाग का मंत्री बनाया गया है। वहीं छगन भुजबल को खाद्य और नागरिक आपूर्ति विभाग सौंपा गया है।
महाराष्ट्र के डिप्टी सीएम अजित पवार शुक्रवार को NCP प्रमुख शरद पवार से मिलने उनके घर पहुंचे। अजित पवार के महाराष्ट्र सरकार में शामिल होने के बाद दोनों की यह पहली मुलाकात है।
इस मुलाकात से जुड़ी कोई ठोस जानकारी अभी तक सामने नहीं आई है। ऐसा माना जा रहा है कि अजित अपनी चाची प्रतिभा पवार (शरद पवार की पत्नी) से मिलने गए थे। जिन्हें एक सर्जरी के बाद 14 जुलाई को अस्पताल से छुट्टी मिली है।
उधर, शुक्रवार को महाराष्ट्र की शिंदे सरकार में शामिल हुए NCP के 9 मंत्रियों को विभागों का बंटवारा कर दिया गया। डिप्टी CM अजित पवार को वित्त और योजना विभाग का मंत्री बनाया गया है। छगन भुजबल को खाद्य और नागरिक आपूर्ति विभाग सौंपा गया है।
अजित पवार सहित NCP के 9 विधायकों को जो विभाग दिए गए हैं, वो पहले भाजपा के 6 और शिवसेना (शिंदे गुट) के 4 विधायकों के पास थे। जिनसे ये विभाग वापस लिए गए हैं।
CM शिंदे के पास 7 और डिप्टी सीएम फडणवीस के पास 4 विभाग
मुख्यमंत्री एकनाथ शिंदे ने अपने पास सामान्य प्रशासन, शहरी विकास, सूचना और प्रौद्योगिकी सूचना और जनसंपर्क, परिवहन, सामाजिक न्याय, पर्यावरण और जलवायु परिवर्तन और खनन विभाग रखा है। वहीं, उपमुख्यमंत्री देवेंद्र फडणवीस के पास गृह, कानून और न्याय, जल संसाधन और लाभकारी क्षेत्र विकास और ऊर्जा विभाग है।
भाजपा और शिवसेना (शिंदे गुट) के राज्य में 18 मंत्री 
भाजपा और शिवसेना (शिंदे गुट) के राज्य की कैबिनेट में 18 मंत्री हैं। उनके पास कौन से विभाग हैं, उसकी डिटेल नीचे दी गई लिस्ट में देखें।
CM-डिप्टी CM के साथ मीटिंग में हुआ पोर्टफोलियो बंटवारे का फैसला
महाराष्ट्र के डिप्टी सीएम अजित पवार और प्रफुल्ल पटेल ने बुधवार को केंद्रीय गृह मंत्री अमित शाह से मुलाकात की थी। इसके बाद मीडिया से बातचीत करते हुए पटेल ने कहा था कि इसी हफ्ते CM एकनाथ शिंदे और डिप्टी CM देवेंद्र फणनवीस के साथ हुई मीटिंग में पोर्टफोलियो के बंटवारे पर फैसला हो गया था।
उन्होंने कहा था कि सभी पोर्टफोलियो भाजपा और शिवसेना के बीच बंटे हुए थे। NCP के मंत्रियों को विभाग देने के लिए इन दोनों पार्टियों को कुछ मंत्रालय छोड़ने होंगे। उन्होंने कहा कि सरकार में शामिल होने के 4-5 दिनों तक हमने पोर्टफोलियो का मुद्दा नहीं उठाया था। कुछ ही दिन पहले हमने यह मुद्दा उठाया जिसके बाद हमने 3 मीटिंग कीं थी।
अजित गुट के 9 विधायकों ने ली थी मंत्रीपद की शपथ
2 जुलाई को NCP के 9 विधायक शिंदे कैबिनेट में शामिल हुए थे। इनमें अजित पवार को डिप्टी CM बनाया गया था। इसके अलावा 8 अन्य विधायकों छगन भुजबल, धनंजय मुंडे, अनिल पाटिल, दिलीप वलसे पाटिल, धर्मराव अत्राम, संजय बनसोड़े, अदिति तटकरे और हसन मुश्रीफ ने भी मंत्री पद की शपथ ली थी। NCP के 9 मंत्रियों को मिलाकर महाराष्ट्र में अब 29 कैबिनेट मंत्री हो गए।
NCP (शरद पवार गुट) ने बागी विधायकों को निलंबित करने के लिए याचिका की दायर
NCP संस्थापक शरद पवार गुट ने उन 9 विधायकों को अस्थायी तौर पर निलंबित करने की मांग की है, जिन्होंने अजित पवार का समर्थन किया है और शिंदे-फडणवीस सरकार में मंत्री पद की शपथ ली है।
इन विधायकों के खिलाफ NCP विधायक और ग्रुप लीडर जयंत पाटिल ने विधानसभा स्पीकर हाउस में याचिका दायर की है। याचिका में मांग की गई है कि इन विधायकों को अस्थायी तौर पर निलंबित करने की कार्रवाई की जाए।
पवार Vs पवार की राजनीतिक लड़ाई से जुड़ी ये खबरें भी पढ़ें...
शरद पवार से NCP भी छीन लेंगे अजित: शिंदे को जिस आधार पर मिली थी शिवसेना, अजित के पास वो सब कुछ
अजित पवार ने नेशनलिस्ट कांग्रेस पार्टी यानी NCP और उसके चुनाव चिन्ह पर अपना दावा जताते हुए याचिका दाखिल की है। चुनाव आयोग ने कुछ महीने पहले जिस गणित से एकनाथ शिंदे को शिवसेना सौंपी थी, उस हिसाब से देखें तो NCP अजित पवार को ही मिलेगी। ऐसे मामलों में चुनाव आयोग क्या करता है, यह जानने के लिए पूरी खबर पढ़ें...
अजित ही नहीं, प्रफुल्ल ने शरद पवार को दिया झटका: BJP से गठबंधन में बड़ा रोल, क्या ED-CBI का डर पड़ा भारी
महाराष्ट्र में हुई राजनीतिक उठापटक में सबसे ज्यादा हैरानी शरद पवार के खास प्रफुल्ल पटेल को अजित पवार के खेमे में देखकर हुई। राज्यसभा सांसद प्रफुल्ल पटेल को तो शरद पवार ने कार्यकारी अध्यक्ष बनाया था। वो भी भतीजे पर तवज्जो देकर। आखिर प्रफुल्ल पटेल ने शरद पवार का साथ क्यों छोड़ा, यह जानने के लिए पूरी खबर पढ़ें...
